CELEX: 62021TN0538
Language: et
Date: 2021-09-02 00:00:00
Title: Kohtuasi T-538/21: 2. septembril 2021 esitatud hagi – PBL ja WA versus komisjon

25.10.2021   
            
            
               ET
            
            
               Euroopa Liidu Teataja
            
            
               C 431/49
            
         
      2. septembril 2021 esitatud hagi – PBL ja WA versus komisjon
      (Kohtuasi T-538/21)
      (2021/C 431/57)
      Kohtumenetluse keel: prantsuse
      
         Pooled
      
      
         Hagejad: Penya Barça Lyon: Plus que des supporters (PBL) (Bron, Prantsusmaa) ja WA (esindaja: advokaat J. Branco)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni konkurentsi peadirektoraadi 1. septembri 2021. aasta otsus COMP.C.4/AH/mdr 2021(092342);
               
            
                  —
               
               
                  kohustada Euroopa Komisjoni:
                  
                              —
                           
                           
                              kasutama oma ELTL artikli 116 esimesest lõigust tulenevat õigust, kohustades Prantsuse jalgpalliföderatsiooni viivitamata lõpetama igasugused regulatiivsed konkurentsimoonutused ning järgima UEFA määrust klubidele litsentside andmise ja ausa rahastamise kohta;
                           
                        
                              —
                           
                           
                              algatama ELTL artiklite 107 ja 108 ning nõukogu 13. juuli 2015. aasta määruse 2015/1589 alusel rikkumismenetluse Prantsusmaa suhtes seoses ebaseadusliku riigiabiga Paris Saint-Germainile (PSG) ja esitama asja seejärel Euroopa Liidu Kohtusse;
                           
                        
            
                  —
               
               
                  samuti kohustada komisjoni võtma nõukogu 13. juuli 2015. aasta määruse 2015/1589 artikli 13 alusel Prantsusmaa suhtes ajutised meetmed, et lõpetataks hagejatele kahju tekitamine, nõudes järgmiste regulatiivsete otsuste tühistamist, mis moonutavad riigiabi andes ebaõiglaselt konkurentsi, annavad valikulise eelise ning mõjutavad konkurentsi ja liidusisest kaubandust Euroopa Liidu ühtsel turul:
                  
                              —
                           
                           
                              professionaalse jalgpalliliiga üld- ja föderaalassambleede 2019. aasta 12. ja 14. detsembri otsused ning professionaalse jalgpalliliiga üldassamblee 10. detsembri 2020. aasta otsus, mis võeti vastu Prantsuse jalgpalliföderatsiooni volituse alusel avalikku võimu teostades;
                           
                        
                              —
                           
                           
                              25. juuni 2021. aasta otsus, millega professionaalse jalgpalliliiga haldamise kontrolli riikliku direktoraadi professionaalsete klubide kontrollikomisjon ei võtnud PSG vastu ühtki haldusmeedet;
                           
                        
                              —
                           
                           
                              professionaalse jalgpalliliiga otsus – mida ei avaldatud –, millega kiideti heaks Lionel Messi ja Paris Saint-Germaini vahel sõlmitud leping.
                           
                        
            
         Väited ja peamised argumendid
      
      Hagejad põhjendavad oma hagi Euroopa Komisjoni 1. septembri 2021. aasta otsuse COMP.C.4/AH/mdr 2021(092342) peale, millega keelduti hagejaid määruse 2015/1589 (1) artikli 24 lõike 2 kohase huvitatud poolena kvalifitseerimast, viie väitega.
      
                  1.
               
               
                  Esimene väide, mis tugineb hagejate põhjendatud huvile käesolevas menetluses. Hagejad heidavad komisjonile ette, et ta ei võtnud arvesse seda, et esimene hageja on Futbol Club Barcelona (edaspidi „FC Barcelona“) liige (socio) ja et ta saab seetõttu esitada väidetava ebaseadusliku abi peale kaebuse.
               
            
                  2.
               
               
                  Teine väide, mis tugineb ELTL artiklis 116 ette nähtud korrale. Nimelt väidavad hagejad eelkõige, et liikmesriikide õigusnormid on erinevad ja see moonutab konkurentsitingimusi siseturul. Hagejate hinnangul kujutab see, et erinevalt Prantsusmaa professionaalsest jalgpalliliigast peab Hispaania professionaalse jalgpalliliiga reeglite kohaselt olema palkade ja tulude vahekord 70 %, endast niisugust moonutust, mis paneb FC Barcelona praktikas ebasoodsasse olukorda.
               
            
                  3.
               
               
                  Kolmas väide, mis tugineb määruse 2015/1589 artiklile 13. Hagejad viitavad selles väites sellele, et Prantsusmaad tuleks kohustada peatama abi andmine ja meetmed, mis võivad endast kujutada ebaseaduslikku ja teavitamata riigiabi tema territooriumil tegutsevatele professionaalsetele jalgpalliklubidele.
               
            
                  4.
               
               
                  Neljas väide, mis tugineb kriteeriumidele, mille on Euroopa Komisjon ja Euroopa Liidu Kohus riigiabi määratlemiseks kehtestanud, ja ELTL artikli 108 kohaldatavusele käesolevas asjas.
               
            
                  5.
               
               
                  Viies väide, mis tugineb olukorra kiireloomulisusele, mis õigustab hagejate esitatud kiirendatud menetluse taotlust ja ajutiste meetmete kohaldamise taotlust.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).